Toivakan kirkko

Toivakan kirkko on Toivakan seurakunnan kirkko.

Päätytornillinen pitkäkirkko rakennettiin arkkitehti L. I. Lindqvistin suunnitelmien mukaan vuosina 1879–1882. Kellotapuli on valmistunut aiemmin vuonna 1871. Tyyliltään kirkko edustaa uusgotiikkaa. Toivakan kirkko sijaitsee Syrjäharjulla, josta sen torni erottuu kirkonkylän halki kulkevalle päätielle.

Kirkko korjattiin 1920-luvulla arkkitehti Alvar Aallon johdolla. Aalto suunnitteli kirkkoon myös kirkkoesineistöä. Aallon käsialaa olivat kirkon katon aiemmat maalaukset, kattokruunu, saarnatuolin koristelu, kaksi takorautaista kynttilänjalkaa, valaisimet ja kynttilät. Lisäksi Alvar Aalto on piirtänyt alttaritaulun yläpuolella olevan lasimaalauksen, joka on edelleen kirkossa nähtävillä. Vuonna 1973 toivakkalainen taiteilija Pellervo Lukumies maalasi kirkon erikoiset kattomaalaukset. Maalauksissa esimerkiksi Jeesus esitetään pukeutuneena muotivaatteisiin. Nykyään poptaiteen ja Raamatun ja Kalevalan pohjalta luodut maalaukset ovat Toivakan matkailuvaltti.

Lähteet

Aiheesta muualla 

Toivakan kirkko 

 Toivakan kirkon kattomaalauksista . Pirkko Tamminen 2013. PDF. Viitattu 3.1.2014.
 "Kun enkeli sai ylleen muotitakin" Hannamari Hoikkala, Yle. Viitattu 27.11.2018.
 Kirkkoherra suivaantui, kun taiteilija maalasi kirkon kattoon piukkapöksyisen Jeesuksen ja romanienkelin: syntyi kohu – "Enkelien pitää olla valkoisia" Yle

Alvar Aalto
Kirkko
Suomen puiset pitkäkirkot
Keski-Suomen kirkkorakennukset
Ludvig Isak Lindqvistin suunnittelemat rakennukset
Suomen 1880-luvulla rakennetut kirkot